
Sabiedrība ar ierobežotu atbildību



APSTIPRINĀTS:
 SIA “Jēkabpils autobusu parks”
ārkārtas dalībnieku sapulcē 10.10.2025
(protokols Nr. 05., 3.punkts)
ATALGOJUMA POLITIKA

1. [bookmark: _Toc420996882] SIA „JĒKABPILS AUTOBUSU PARKS” VISPĀRĪGIE NOTEIKUMI 
1.1 SIA „Jēkabpils autobusu parks”, turpmāk tekstā – Sabiedrība, atalgojuma politikas principi izstrādāti saskaņā ar Latvijas Republikas Darba likumu, Darba aizsardzības likumu un publiskoti atbilstoši  “Publiskas personas kapitāla daļu un kapitālsabiedrību pārvaldības likuma” prasībām. 
1.2 [bookmark: _Toc420996884]Atalgojuma politikas, turpmāk tekstā – Politika,  mērķis ir noteikt Sabiedrības darbinieku atalgojuma pamatprincipus, noteikt tādu atalgojuma līmeni, kas spēs saglabāt, piesaistīt, motivēt un attīstīt profesionālus darbiniekus, paaugstinot uzņēmuma saimnieciskas darbības efektivitātes radītājus un konkurētspējas priekšrocības.
1.3 Politika ir saistoša visiem Sabiedrības darbiniekiem.
1.4 Politiku nepiemēro Sabiedrības valdes locekļa atlīdzības noteikšanai.
2. SIA “JĒKABPILS AUTOBUSU PARKS” ATALGOJUMA POLITIKAS UZDEVUMS UN PAMATPRINCIPI
2.1. Sabiedrības atalgojuma politikas galvenais uzdevums ir veicināt darbinieku pildīt savus pienākums atbildīgi un apzinīgi, saskaņā ar amata aprakstiem, nodrošinot Sabiedrības galveno darbības veidu sniegšanu, kas ir pasažieru pārvadājumi regulāros maršrutos Jēkabpils pilsētā, kā arī citi Sabiedrības sniegtie pakalpojumi.
2.2. Sabiedrības atalgojuma politikas pamatprincipi:
2.2.1 atalgojums tiek noteikts, ņemot vērā sabiedrības rīcībā esošos atlīdzības izmaksai pieejamos finanšu līdzekļus un normatīvajā regulējumā noteiktos ierobežojumus atalgojuma pieaugumam publiskajā sektorā;
2.2.2 nodrošināt Sabiedrības darbiniekiem atalgojuma līmeni, kas ir noteikts atbilstošs Latvijas Republikas spēkā esošajiem likumiem, Ministru kabineta noteikumiem, normatīvajiem aktiem, kā arī atbilstoši Sabiedrības iekšējiem darba samaksas nolikumiem;
2.2.3 tiekties nodrošināt Sabiedrības darbiniekiem atalgojuma līmeni ne mazāku par astoņdesmit procentiem, kas ir līdzvērtīgs Sabiedrības pamatnozares rādītājiem Zemgales reģionā;
2.2.4 nodrošināt atalgojuma sistēmas atbilstību uzņēmuma ilgtermiņa interesēm un vidēja termiņa darbības stratēģijā noteiktajiem mērķiem; 
2.2.5 [bookmark: _Toc420996885]nodrošināt konsekventus, caurspīdīgus un darbiniekiem saprotamus atalgojuma nosacījumus.

3. SIA “JĒKABPILS AUTOBUSU PARKS” ATALGOJUMA STRUKTŪRA
3.1. [bookmark: _Hlk203637191]Saskaņā ar Sabiedrības darba samaksas noteikumiem, atalgojums sastāv:
3.1.1. darba samaksas (pamatalga vai stundas tarifa likme);
3.1.2. mainīgās darba algas;
3.1.3. piemaksas un prēmijas;
3.1.4. sociālās garantijas un papildu labumi.
3.2. Darba samaksa
3.2.1. Darba samaksu (pamatalga vai stundas tarifa likme) nosaka, pamatojoties uz amatam piešķirto amata grupu atbilstoši veicamo amatu pienākumu sarežģītībai, darba apjomam, atbildības pakāpei, kvalifikācijas prasībām, darba tirgus situācijai un Zemgales reģiona vidējam atalgojumam, ka arī Sabiedrības finansiālajām iespējām.
3.2.2. Darba samaksu pārskata reizi gadā, izvērtējot darbinieka darba snieguma novērtējuma rezultātus atbilstoši Sabiedrības Darbinieku novērtēšanas nolikumam, inflācijas rādītājus un Sabiedrības finanšu rādītājus. 
3.3. Mainīgā darba alga
3.3.1. Mainīgā darba alga tiek noteikta 20% apmērā no darba samaksas, kuru nosaka papildus atalgojuma nemainīgajai daļai atbilstoši noteiktā laika periodā sasniegtajiem darba rezultātiem un darbinieka attieksmei pret pienākumu izpildi (par apkalpošanas kvalitāti, par materiālo atbildību par piešķirto tehniku, izejvielām, par kvalitatīvu datu ievadi, dokumentu aizpildīšanu un uzskaiti, par regulāra un precīza darba izpildi). Piezīmes vai rājiena saņemšanas gadījumā piemaksa tiek noņemta 25-100% apmērā atkarībā no pārkāpuma smaguma.
3.3.2. Mainīgā atalgojuma daļa tiek noteikta autobusu vadītājiem, transporta dispečeriem, transporta tīrītājiem un autoatslēdzniekiem.  
3.3.3. Pārējām amata grupām mainīgā darba alga netiek maksāta.  
3.3.4. Mainīgo darba algas daļu piešķir ik mēnesi ar valdes locekļa rīkojumu izveidota komisija, kura vērtē  mainīgās daļas izmaksas nosacījumu izpildi. 
3.4. Piemaksas un prēmijas
3.4.1. Piemaksas tiek noteiktas saskaņā ar Darba koplīgumu, Darba likumu un citiem normatīvajiem aktiem (pielikums Nr.1. “Informācija par piemaksām, prēmijām, naudas balvām, sociālajām garantijām un to noteikšanas kritērijiem SIA “Jēkabpils autobusu parks”).
3.4.2. Prēmija var tikt piešķirta, saskaņā ar Darba koplīguma 5.4.punktu, kas nosaka darbiniekiem izmaksāt reizi gadā prēmiju par labiem darba rezultātiem pēc auditēta gada pārskata apstiprināšanas kārtējā dalībnieku sapulcē, vadoties pēc nostrādātā laika uzņēmumā un darbinieka prasmju un darba novērtēšanas  rezultātiem, saskaņā ar Sabiedrības Darbinieku novērtēšanas nolikumu. Prēmijas piešķiršanā tiek ņemti vērā Sabiedrības rīcībā esošie atlīdzības izmaksai pieejamie finanšu līdzekļi.
3.5. Sociālās garantijas un papildu labumi
3.5.1. Sabiedrība nodrošina darbiniekiem sociālās garantijas un papildu labumus (pielikums Nr. 1. “Informācija par piemaksām, prēmijām, naudas balvām, sociālajām garantijām un to noteikšanas kritērijiem SIA “Jēkabpils autobusu parks”).
3.5.2. Papildus labumi tiek piešķirti saskaņā ar Darba likumu, Darba koplīgumu un citiem normatīvajiem dokumentiem.

4. ATALGOJUMA ADMINISTRĒŠANA 
4.1. Darba alga tiek izmaksāta vienu reizi mēnesī.
4.2. Pamatojoties uz darbinieka rakstisko iesniegumu, darbinieks var lūgt izmaksāt avansu, kura apmērs nepārsniedz 50% apmēru no noteiktās mēnešalgas.
4.3. Algas izmaksa notiek ar pārskaitījumu uz darbinieka norādīto bankas kontu.
4.4. No darba algas tiek ieturēti nodokļi un citi maksājumi saskaņā ar Latvijas Republikas normatīvajiem aktiem.
4.5. Darbinieks reizi mēnesī e-pastā saņem algas aprēķina lapu, kurā norādīta informācija par  izmaksāto darba samaksu, ieturētajiem nodokļiem un veiktajām valsts sociālās apdrošināšanas obligātajām iemaksām, kā arī nostrādātajām stundām, tai skaitā virsstundām, nakts laikā un svētku dienās nostrādātajām stundām.

5. ATALGOJUMA PĀRSKATĪŠANA
5.1. Atalgojuma sistēmas pārskatīšana notiek reizi gadā vai biežāk, ja to prasa izmaiņas normatīvajos aktos vai būtiskas izmaiņas darba tirgū.
5.2. Atalgojuma pārskatīšanas procesā tiek ņemti vērā:
· Sabiedrības finanšu rādītāji un budžeta iespējas;
· Inflācijas līmenis valstī;
· Darba tirgus tendences sabiedriskā transporta nozarē;
· Izmaiņas normatīvajos aktos.

6. DARBA SNIEGUMA NOVĒRTĒŠANA
6.1. Darbinieku darba snieguma novērtēšana notiek reizi gadā, un tās rezultāti tiek izmantoti atalgojuma pārskatīšanai.
6.2. Novērtēšana notiek atbilstoši Sabiedrības Darbinieku novērtēšanas nolikumam.
6.3. Novērtēšanu veic tiešais vadītājs, novērtēšanas rezultāti tiek pārrunāti ar darbinieku individuālās pārrunās.

7. ATALGOJUMA POLITIKAS NODROŠINĀŠANAS KONTROLE, UZRAUDZĪBA UN AKTUALIZĀCIJA
7.1. Atalgojuma politika tiek pārskatīta un aktualizēta pēc nepieciešamības, bet ne retāk kā reizi 3 (trijos) gados, sadarbībā ar Sabiedrības valdi un galveno grāmatvedi.
7.2. Atalgojuma politikas aktualizāciju apstiprina Dalībnieku sapulcē.
7.3. Atalgojuma politikas kontroli, uzraudzību un aktualizāciju veic galvenā grāmatvede.

8. NOSLĒGUMA NOTEIKUMI
8.1. Atalgojuma politikai pievienots pielikums, kas ir neatņemama dokumenta sastāvdaļa.
8.2. Izmaiņas Politikā var tikt veiktas, pamatojoties uz izmaiņām normatīvajos aktos, Sabiedrības vidēja termiņa darbības stratēģijā vai citiem būtiskiem faktoriem.
8.3. Darbinieki tiek iepazīstināti ar Politiku un tās izmaiņām, un tā ir pieejama visiem darbiniekiem uzņēmumā.

Sastādīts 10.10.2025.

